《过香山丞黄外兄官署》
明代·顾起经

香山香作尉，柳郡柳为樊。庭下闲罗雀，岩头时挂猿。

秫田余臈酒，江鲞入宵飧。薄禄聊供日，何烦眷故园。

作者简介：明常州府无锡人，字长济，又字玄纬，号罗浮外史。顾可学嗣子。从可学至京师。严嵩知其才，要置直庐，属为应制之文，谢不能，去。以国子生谒选，授广东盐课司副提举，兼署市舶。好藏书，撰述甚多，有《类笺王右丞集》、《易呓语》等。